Suchinthana/ta-wikipedia huggingface dataset:
குகன்

குகன் இந்து இதிகாசங்களில் ஒன்றான இராமாயணத்தில் இடம்பெறும் ஒரு பாத்திரம். கங்கை ஆற்றின் கரையில் இருந்த சிருங்கிபேரபுரம்  என்ற பகுதியின்  நிசாதார்களின்  மன்னர் ஆவார்.

வரலாறு
இராமன், சீதை மற்றும் இலக்குமணனுடன் 14 ஆண்டு  வனவாசத்தை கழிக்கும் பொருட்டு, அயோத்தி நகரத்தை விட்டு வெளியேறி, கங்கை ஆற்றை கடப்பதற்கு முன்னர் மாலையில்  குகனின் சிருங்கிபுரம் எனும் ஊரில் தங்கினர்.  அன்று இரவு இராமர் முதலானவர்களுக்கு உண்பதற்கு குகன் தேனும், மீனும் வழங்கி உபசரித்தார். மறுநாள் காலையில் கங்கை ஆற்றை கடக்க, குகன் தனது படகில்  சீதை மற்றும்  இராம-இலக்குமணர்களை அமர வைத்து,  கங்கை ஆற்றின் மறு கரை வரை படகோட்டிச் சென்றார். பின்னர் இராமர் கேட்டுக் கொண்டதற்கு இணங்க, குகன் சித்திரகூடம் செல்லும் வழி கூறினார்.  இதனால்  இராமருக்கு  குகன் உற்ற தோழன் ஆனார்.  

வனவாசம் சென்ற இராமரை காண்பதற்கு கங்கை ஆற்றின் கரைக்கு வந்த பரதன் முதலானவர்களுக்கும் கங்கை ஆற்றைக் கடக்க, குகன் படகுகளையும், படகோட்டிகளையும் தந்து உதவினார்.

மேற்கோள்கள்

 

இராமாயணக் கதைமாந்தர்கள்
விசுவாமித்திரர்

விசுவாமித்திரர் (சமஸ்கிருதம் ) பண்டைய இந்தியாவின் மிகப்பெரும் முனிவராகக் கருதப்படுபவர். குசநாபரின் மகன். கௌசிகன் என்ற பெயருடைய மன்னன். வசிட்டரோடு ஏற்பட்ட போட்டியின் காரணமாக, கடுமையான தவங்களைச் செய்து பிரம்ம ரிஷியானவர். காயத்ரி மந்திரம் உட்பட பழமையான ரிக் வேதத்தின் பல பகுதிகளை எழுதியதாக கருதப்படுகிறார். புராணங்களின் படி ஆதி முதல் 24 ரிஷிகளே முழு ஞானத்தையும் சக்தியையும் பெற்றவர்களாக இருந்தாக கூறப்படுகிறது. 

விசுவாமித்திரரின் கதை வால்மீகி இராமாயணத்தில் விவரிக்கப்பட்டுள்ளது.

மேனகை
விஸ்வாமித்தர முனிவர் கடுந்தவம் புரிந்தார். அவருடைய தவத்தின் கனல் தேவ லோகத்தில் இருக்கும் இந்திரனுக்கு அச்சத்தினை உண்டாக்கியது. எனவே தேவ கன்னிகையான மேனகையை விஸ்வாமித்தரர் முன் நடனமாடச் செய்து, முனிவரின் தவத்தினை கலைக்க கட்டளையிட்டான். அவ்வாறே மேனகை விஸ்வாமித்திரர் முன் நடனமாடினாள்.

அவளுடைய நடனத்தினால் முனிவரின் தவம் கலைந்தது. அத்துடன் மேனகையை மனைவியாக ஆக்கிக்கொண்டார் விஸ்வாமித்திரர். இவர்கள் இருவருக்கும் சகுந்தலை என்ற மகள் பிறந்தாள். பின்னர், சகுந்தலை அரசன் துஷ்யந்தனை மணமுடித்து, அவர்களுக்கு பரதன் மகனாக பிறந்தான். ஆனாலும், தன் தவம் மேனகையால் கலைக்கப்பட்டதற்காக மேனகையை விசுவாமித்திரர் சபித்தார்.

பிரம்மரிஷி 
மேனகையை சபித்த பின்னர், ஆயிரம் ஆண்டுகளுக்கு கடுந்தவம் செய்யும் பொருட்டு இமாலயத்திற்கு சென்று விடுகிறார் கௌசிகர். உண்ணாமல், மூச்சு விடுவதையும் கூட அறவே குறைத்துவிடுகிறார்.

பல ஆண்டுகளுக்கு பின் விரதத்தை முடித்து உண்ண முடிவு செய்யும் கௌசிகரை இந்திரன் மீண்டும் சோதிக்கிறார். ஏழை அந்தணராக வரும் இந்திரன், கௌசிகரிடம் யாசகம் கேட்க, அவரும் உணவை யாசகமாக கொடுத்துவிட்டு தன் தவத்தை தொடர்ந்தார். அந்த ஆயிரம் ஆண்டுகள் தவவலிமையை கண்ட தேவலோக தலைவர் பிரம்மா, கௌசிகருக்கு "பிரம்மரிஷி" எனும் பட்டத்தை வழங்கி, விசுவாமித்திரர் எனும் பெயரும் இடுகிறார்.

திரிசங்கு 
திரிசங்கு எனும் ஓர் அரசன், மஹாகுரு வசிட்டரிடம் தன்னை உடலுடன் சொர்க்கத்திற்கு அனுப்புமாறு கோரிக்கை விடுகிறார். அவ்வாறு செய்ய இயலாது என்று வசிட்டர் மறுத்துவிடுகிறார். அதனை தொடர்ந்து, வசிட்டரின் ஆயிரம் புதல்வர்களிடமும் அதே கோரிக்கையை வைக்கிறார் திரிசங்கு. அவர்களும் மறுத்து, திரிசங்குவை வெட்டியானாக போக சபித்துவிடுகிறார்கள். அதனால், சாம்பல் பூசப்பட்ட உடலுடன், இரும்பு அணிகலன்களும், கருப்பு ஆடையும் அணிந்த மனிதனாக உருமாறுகிறார் திரிசங்கு. தன் உரு மாறியதால் அடையாளம் தெரியாமல் போக, ராஜாங்கத்திலிருந்து வெளியேற்றப்படுகிறார் திரிசங்கு.

வெளியேறும் பொழுது, விசுவாமித்திரரை சந்திக்க நேரிடுகிறது. அவர், திரிசங்குவிற்கு உதவ ஒப்புக்கொள்கிறார். விசுவாமித்திரரின் தவபலம் உச்சத்தில் இருக்கும் பொழுது, திரிசங்குவை உடலுடன் சொர்க்கத்தில் ஏற்றுக்கொள்ள வைக்கும்படி யாகம் ஒன்றை வளர்த்தார். மாறாக, எந்த தேவரும் செவிசாய்க்கவில்லை. மேலும் கோபமுற்ற  அவர், தனது மொத்த தவப்பலத்தையும் பயன்படுத்தி, திரிசங்குவை சொர்க்கத்திற்கு அனுப்பி வைத்தார். உள்ளே நுழையும் பொழுது, ச திரிசங்குவை தடுத்து அனுமதி மறுத்தார் இந்திரன்.

அதனால், திரிசங்குவிற்காக என்றே புது உலகம் ஒன்றை  படைத்தார். அப்போது, பிருகஸ்பதி தலையிட்டு, விசுவாமித்திரரை மேலும் இது போன்று  செய்யவேண்டாம் என்று உத்தரவு  இட்டார். இருப்பினும் சொர்கம் சென்ற திரிசங்கு, வானிலே தலைகீழாக  மாட்டிக்கொண்டு நட்சத்திரமாக  மாறினார்.

கோவில் 
விசுவாமித்திரருக்குத் தனிக் கோவில்  தமிழ்நாட்டின் திருநெல்வேலி மாவட்டம், ராதாபுரம் வட்டம் விஜயாபதி எனும் ஊரில் உள்ளது.

மேற்கோள்கள் 

இராமாயணக் கதைமாந்தர்கள்
முனிவர்கள்
சப்த ரிசிகள்
மின்மினிப் பூச்சி

மின்மினிப் பூச்சி அல்லது கண்ணாம் பூச்சி (Firefly) என்பது வண்டு வகையைச் சார்ந்த ஒரு பூச்சியாகும். மின்மினி பூச்சிகள் வண்டுக் குடும்பத்தைச் சேர்ந்த பூச்சியாகும். மின்மினி பூச்சிகளில், உலகம் முழுதும் சுமார் 2000 சிற்றினங்கள் உள்ளன.

மின்மினி பூச்சிகள் முட்டை, புழு மற்றும் முதிர்ந்த வண்டுகள் என எல்லாமே ஒளிரும் திறன் வாய்ந்தவை. பெண் வண்டுகள் மண்ணில் முட்டை வைக்கும். சுமார் 4 வாரங்களில் முட்டையில் இருந்து புழு வந்துவிடும். புழுக்கள் கோடையிலும், வேனில் காலத்திலும் நன்கு சாப்பிட்டுவிட்டு ஒளி கொடுத்துக் கொண்டிருக்கும்.

குளிர்காலத்தில் இருக்கும் இடம் தெரியாமல் மண்ணுக்கடியில் பதுங்கி விடும். பெரும்பாலும், இவை மண்புழு மற்றும் நத்தை ஆகியவற்றையே உணவாக உட்கொள்கிறது.  இவை இரையைப் பிடித்துத் தின்னும் முறையே அலாதியானது. இரையைக் கண்டுபிடித்தவுடன் அதை முதலில் மயக்கமடையச் செய்துவிடும்.  இதற்கென்றே இதன் முகத்தில் ஒரு பிரத்தியேக அரிவாள் போன்ற கொடுக்கு நீட்டிக்கொண்டு இருக்கும். அதைக் கொண்டு இரையின் உடலினுள் மயக்கமடையச் செய்யும் வேதிப்பொருளை செலுத்திவிடும். பிறகு இரைக்குள் செரிமான நொதிகளை செலுத்தும். சில மணி நேரத்தில், இரையின் உடலினுள் உள்ள அவயங்கள் கூழ்மமாக மாறிவிடும். உடனே மின்மினி பூச்சிகளின் புழுக்கள் இரையைச் சுற்றி அமர்ந்து, நீரைக் குடிப்பது போல உறிஞ்சிவிடும். அப்போது அதன் உடலில், அதாவது அடிவயிற்றின் முடிவில் விளக்கு எரிந்துகொண்டு இருக்கும். ஒரு சில பறவைகள்கூட, ஒளிக்காக இந்த புழுக்களைப் பிடித்து வந்து, தங்கள் கூட்டில் வைத்திருக்கும். மேலும் இவை ஒளிர்வதற்கு காரணம் லூசிஃபெரேஸ் எனும் என்சைம் ஆகும்.

ஆண் பூச்சி 5.8 விநாடிகளுக்கு ஒருமுறை ஒளியால் பெண் பூச்சிகளுக்கு சைகை செய்கிறது. ஆண்பூச்சி சைகைக்கு 2.1 விநாடிகளுக்கு பின் பதில் சைகை செய்கிறது பெண் பூச்சி. இதில் பெண் பூச்சி கொடுக்கும் ஒளி பிலிவு குறைந்து காணப்படுகிறது. இப்பூச்சிகள் பகலில் மட்டுமே இணை சேரும். இப்பூச்சிகளை, தவளைகள் அதிகமாக உணவாக உட்கொள்கின்றன. இப்பூச்சிக்கு பிடித்த உணவு நத்தை ஆகும்.﻿

மேற்கோள்கள்

மேலும் படிக்க

வெளியிணைப்புகள் 

 An introduction to European fireflies and glow-worms 
 Firefly.org – Firefly & Lightning Bug Facts, Pictures, Information About Firefly Insect Disappearance
 Firefly simulating robot, China
 http://www.ncbi.nlm.nih.gov/Taxonomy/Browser/wwwtax.cgi
 Museum of Science, Boston – Understanding Fireflies 
 Video of a firefly larva in Austria
 FireflyExperience.org – Luminous Photography and Videos of Fireflies & Lightning Bugs

பூச்சிகள்
காணொளிக் கோப்பு உள்ள கட்டுரைகள்
ஐ.என்.எஸ். தரங்கிணி

ஐ. என். எஸ். தரங்கினி என்ற பெயர், 'தரங் ' என்கின்ற இந்தி வார்த்தையிலிருந்து வந்தது. தரங் என்றால் 'அலைகள் ' என்று பொருள்படும். தரங்கினி (तरंगिनी) என்றால் 'அலையோடி ' (Wave Rider) அல்லது 'அலையாடி ' என்று பொருள் கொள்ளலாம். தரங்கினி போரிடும் யுத்தக் கப்பல் இல்லை. இது ஒரு பாய்மரக் கப்பல். மேலும் தரங்கினி ஒரு பயிற்சிக் கப்பல் ஆகும். இங்கிலாந்தைச் சேர்ந்த காலின் (Colin Muddie) இக்கப்பலை சிரத்தையுடன் வடிவமைத்தார். கோவா கப்பல் கட்டுமிடத்தில் மிக நேர்த்தியுடன் தரங்கினி தன் வடிவம் பெற்றது. 11 நவம்பர் 1997 அன்று தரங்கினி இந்திய கடற்படையில் சேர்ந்தது. மாலுமிகளுக்கு அடிப்படைப் பயிற்சி அளிப்பதே இதன் தலையாய பணி.

இதனையும் காண்க
ஐஎன்எஸ் விக்ரமாதித்யா
ஐ. என். எசு. அரிகந்த்
ஐ.என்.எஸ். காமோர்த்தா
ஐ.என்.எஸ். சுனைனா
ஐ.என்.எஸ்.சக்ரா
ஐஎன்எஸ் கொச்சி
ஐஎன்எஸ் சக்ரா 2
ஐஎன்எஸ் சரயு (பி57)
ஐஎன்எஸ் சென்னை
ஐஎன்எஸ் ரன்வீர் (டி54)
ஐஎன்எஸ் ராணா (டி52)
ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
எச். எம். எஸ் பஞ்சாபி
ராஜபுதன வகுப்பு அழிகலன்

சான்றுகள் 

இந்திய போர்க் கப்பல்கள்
முதலுதவி கருவிப் பெட்டி

முதலுதவி பெட்டி (First aid kit) அல்லது மருத்துவப் பெட்டி என்பது காயங்கள் மற்றும் இதர லேசான அல்லது மிதமான மருத்துவ நிலைமைகளுக்கு, முதன்மையாக உடனடி மருத்துவ சிகிச்சை அளிக்கப் பயன்படும் பொருட்கள் மற்றும் உபகரணங்களின் தொகுப்பாகும். முதலுதவி பெட்டிகளின் உள்ளடக்கங்களில், அதை ஒன்றாகச் சேர்ப்பவர்களின் அறிவு மற்றும் அனுபவம், அதைப் பயன்படுத்தக்கூடிய பகுதியின் மாறுபட்ட முதலுதவி தேவைகள் மற்றும் கொடுக்கப்படும் பகுதியில் சட்டம் அல்லது ஒழுங்குமுறைகளில் உள்ள மாறுபாடுகள் ஆகியவற்றின் அடிப்படையில் மாறுபாட்டுடன் அமைந்துள்ளது.

முதலுதவி பெட்டிகளுக்கான பன்னாட்டுத் தரநிலை என்னவென்றால், முதலுதவிக்கான சீர்தரத்துக்கான அனைத்துலக நிறுவன வரைகலை சின்னத்துடன் (ISO 7010-இலிருந்து) காணப்படும். இது பச்சை நிற பின்னணியில் வெள்ளை சிலுவையுடன் அமையும்.

நிலையான கருவிகள் பெரும்பாலும் நீடித்த நெகிழிப் பெட்டிகள், துணி பைகள் அல்லது சுவரில் பொருத்தக்கூடியப் பெட்டிகளில் வருகின்றன. கொள்கலனின் அளவு நோக்கத்தைப் பொறுத்து மாறுபடும். மேலும் இவை பணப்பை அளவு முதல் பெரிய பெட்டி வரை இருக்கலாம். அனைத்து கருவிகளையும் சுத்தமாக தூசி மற்றும் ஈரப்பதம் இல்லாத கொள்கலனில் வைக்க பரிந்துரைக்கப்படுகிறது. உள்ளடக்கங்களை பாதுகாப்பாகவும் தொற்றில்லாமல் வைத்திருக்கவேண்டும்.

ஏதேனும் பொருட்கள் சேதமடைந்துள்ளதா அல்லது காலாவதியாகிவிட்டாதா என அறிய கருவிப் பெட்டிகளை தவறாமல் சரிபார்த்து, மீண்டும் சரி செய்ய வேண்டும்.

தோற்றம் 
தரநிலைப்படுத்தலுக்கான அனைத்துலக அமைப்பு (ISO) முதலுதவி பெட்டிகள் பச்சை நிறத்தில் இருக்கும். வெள்ளை நிற சிலுவையுடன், முதலுதவி தேவைப்படும் எவருக்கும் அவற்றை எளிதாக அடையாளம் காணும் வகையில் ஒரு தரநிலையுடன் அமைக்கிறது.

முதலுதவி பெட்டிகளின் உள்ளடக்கம் 

மேம்பட்ட முதலுதவி பெட்டிகளில் கீழ்க்கண்டப் பொருட்கள் இருக்கலாம்:

 வாயோடு கூடிய தொண்டை காற்றுப்பாதை
 மூக்குத்தொண்டை காற்றுப்பாதை
 பை அடைப்பிதழ் முகமூடி
 இயக்க உறஞ்சி அல்லது உறிஞ்சும் அலகு
 இரத்த அழுத்தமானி (இரத்த அழுத்த சுற்றுப்பட்டை)
 இதயத்துடுப்பு மானி

சில முதலுதவி பெட்டிகள், குறிப்பாக நிகழிட முதலுதவியாளர்கள் மற்றும் அவசர சேவைகளால் பயன்படுத்தப்படும், புத்துயிர் மற்றும் சிகிச்சைக்கான பாட்டில் ஆக்சிஜனைக் கொண்டிருக்கும்.

பொதுவான பொருட்கள் 
பொதுவான தொகுப்புகளில் இருக்கும் பொருட்கள்:

 வெப்பமானி
 பிசின் ஆடைகள்
 ஆண்டிசெப்டிக் கரைசல் (பொதுவாக போவிடோன் அயோடின் அல்லது ஐதரசன் பெராக்சைடு)
 கட்டுகள்
 பருத்தி பந்துகள் அல்லது துணி
 அவசர போர்வை
 பஞ்சு
 கையுறைகள்
 கை தூய்மி
 ஐஸ் பை
 உப்பு கரைசல்
 சாமணம்

மேலும் பார்க்கவும் 

 முதலுதவி
 தனிப்பட்ட முதலுதவி பெட்டி, அமெரிக்க இராணுவ உபகரணங்கள்

மேற்கோள்கள்

வெளி இணைப்புகள் 

 உங்கள் சொந்த முதலுதவி பெட்டியை எப்படி உருவாக்குவது, நோய் கட்டுப்பாடு மற்றும் தடுப்பு மையங்கள்
 முதலுதவி பெட்டியின் செஞ்சிலுவைச் சங்கத்தின் உடற்கூறியல்
மருத்துவக் கருவிகள்
முதலுதவி
துருவேறா எஃகு

துருவேறா எஃகு (stainless steel) பெருமளவு இரும்பைக் கொண்டிருப்பது; இதில் குறைந்தது பதினோரு விழுக்காடு குரோமியமும், சிறிதளவு நிக்கலும், கரியும் கலந்துள்ளன. துருப்பிடிப்பதையும், அரிமானம் உண்டாவதையும் தடுக்கும் பொருட்டு குரோமியம் கலக்கப்படுகிறது. எனவே துருவேறா எஃகு என்பது இரும்பு, குரோமியம், நிக்கல், கரி ஆகியவை கலந்துள்ள கலப்புலோகம். இது குரோமியத்தின் அளவை பொருத்து வகைப்படுத்தப்படுகிறது.

மேற்கோள்கள்

உலோகவியல்
கட்டிடப் பொருட்கள்
இரும்பு வகைகள்
குரோமியம் கலப்புலோகங்கள்
யுரேனியம் செறிவூட்டுதல்

யுரேனியம் செறிவூட்டுதல் எனப்படுவது இயற்கையில் U238 என்ற அணு எடை கொண்ட ஐசோடோப்புகள் அதிகம் இருக்குமாறு கிடைக்கும் கச்சா யுரேனியத்தை U235 என்ற அணு எடை கொண்ட யுரெனியம் ஐசோடோப்பு அதிகம் கொண்டதாக மாற்றுவதாகும்.  இதுதான் எரிப்பதற்கு ஏற்ற அணு எரிபொருள் வடிவம் ஆகும்.

மேற்கோள்கள்

அணுக்கருவியல்
யுரேனியம்
ராம் நாராயண்

இராம் நாராயண் (25 திசம்பர் 1927 – 9 நவம்பர் 2024) பண்டிட் இராம் நாராயண் என அறியப்படுபவர். சாரங்கி இசைக்கருவியில் புகழ்பெற்ற இந்துஸ்தானி இசைக்கலைஞராவார். சாரங்கியை பக்கவாத்தியமாக கருதிவந்த இசைப்பிரியர்களிடம் அதற்கான முதன்மை நிலையை நாட்டியதில் இவரது பங்கு சிறப்பானது ஆகும். புகழ்பெற்ற தபலா இசைக்கருவி கலைஞர் பண்டிட் சதுர்லாலின் தமையனாவார்.

இவரது சீரிய இசையைப் பாராட்டுமுகமாக 2005இல் நாட்டின் இரண்டாவது உயரிய குடிமை விருதான பத்ம விபூசண் வழங்கப்பட்டது.

வாழ்க்கைக் குறிப்பு 
இராசத்தான் மாநில உதய்பூர் நகரில் இசைக் குடும்பத்தில் பண்டிட் நாதுஜி பியாவத்திற்கு மகனாகப் பிறந்தார். இவரது தந்தையார் தில்ரூபா இசைக்கருவி வாசிப்பதில் சிறந்து விளங்கினார். தமது ஏழாம் அகவையிலிருந்து உஸ்தாத் மெகபூப் கான்,பண்டிட் உதய்லால்,பண்டிட் மாதவ பிரசாத், உஸ்தாத் அப்துல் வாகீத் கான் ஆகியோரிடம் சாரங்கி இசைக்க பயின்றார்.

மேற்கோள்கள்

வெளி இணைப்புகள் 

Archived website
 பண்டிட் ராம் நாராயண்

1927 பிறப்புகள்
2024 இறப்புகள்
இந்துஸ்தானி இசைக் கலைஞர்கள்
பத்மசிறீ விருது பெற்ற கலைத் துறையினர்
சங்கீத நாடக அகாதமி விருது பெற்றவர்கள்
பிரித்வி ஏவுகணை

பிரித்வி ஏவுகணை தளப்பீடமிருந்து தளப்பீடம் ஏகும் யுத்தகளச் சூழ்ச்சித் தாக்குகணை [Prithvi -A Tactical Surface-to-Surface Battle Field Missile (TSSM), விமானப் படை உதவியின்றி கொந்தளிப்பு உண்டாக்கும் ஏவுச் சாதனம். வேறுபட்ட போர் வெடிகளைத் தாங்கிக் கொண்டு அது பாய்ந்து செல்லும் நீட்சித் தூரம் 250 கி.மீ. [90 மைல்]. 1983 இல் பிரித்வி கணைகளின் விருத்தி வேலைகள்ஆரம்பமாயின. அதன் நீட்சித் தூரம் : 150-300 கி.மீ. (90-180 மைல்). சோவியத் யூனியன் ராக்கெட் பொறிநுணுக்கத்தைப் பின்பற்றிய தாக்குகணை அது.

பிரித்வி ஏவுகணை வகைகள்

பிரித்வி I 
நீட்சித் தூரம் 150 கி.மீ. பளுத்தூக்கு: 1000 கி.கிராம். 1994 இல் அதன் விருத்தி வேலைகள் ௮ரம்பமாயின.

பிரித்வி II 
நீட்சித் தூரம் 250 கி.மீ. பளுத்தூக்கு: 500 கி.கிராம். அதன் சோதனைகள் 1996 இல் ரம்பித்து, 2004 இல் விருத்தி வேலைகள் முடிந்தன.

பிரித்வி III 
நீட்சித் தூரம் 350 கி.மீ. பளுத்தூக்கு: 1000 கி.கிராம். அதே கணை 500 கி.கிராம் பளுவை 600 கி.மீ. தூரத்துக்குக் கொண்டு போகும். அல்லது 250 கி.கி. பளுவை 750 கி.மீ. தூரம் தூக்கிச் செல்லும்.

வெளியிணைப்புக்கள் 

இந்திய ஏவுகணைகள்
கோடியக்கரை

கோடிக்கரை அல்லது கோடியக்கரை (Point Calimere) இந்தியாவின் தமிழ்நாடு மாநிலத்தில் நாகப்பட்டினம் மாவட்டத்தில் அமைந்துள்ள கடற்கரைப் பகுதியாகும். இது காலிமர் முனை அல்லது கள்ளி மேடு (Point Calimere)எனவும் அழைக்கப்படுகிறது. 

தேவாரப்பாடல் பெற்ற கோடியக்கரை அமுதகடேசுவரர் கோயில் இங்கு அமைந்துள்ளது.

காவிரி கழிமுகப்பகுதி  (டெல்டா)வில் கடற்கரைக்கு செங்குத்தாக அமைந்துள்ளது.இங்கிருந்த வரலாற்று சிறப்புமிக்க சோழர் கால கலங்கரை விளக்கம் 2004ஆம் ஆண்டு சுனாமியின்போது அழிபட்டது.

வேதாரண்யம் காடுகள்
இங்குள்ள சதுப்புநிலக் காடுகள்,வேதாரண்யம் காடுகள் என்றும் அழைக்கப்படுகின்றன,கிழக்கு தக்காணத்தின் உலர்பசுமை காடுகளில் எஞ்சியிருப்பதாகும். கோடிக்கரை சரணாலயம் வன விலங்குகள் சரணாலயம், பறவைகள் சரணாலயம், இரண்டுமே ஒன்றிணைந்ததாக கொண்டுள்ளது.

உப்பு ஏரிகள்
சூன் 13, 1967ஆம் ஆண்டு 24.17 சதுர கிமீ பரப்பில் அமைக்கப்பட்ட இதற்கு மேற்கே 80 கிலோ மீட்டர் தூரத்தில் உள்ள ராஜாமடம் வரை சதுப்பு நிலக் காடுகள் உள்ளன. இந்தக் காடுகள் இரண்டு இடங்களில் உப்பங்கழிகளாக கடல் நீர் புகுந்து உப்பு ஏரியாக 30 கிலோ மீட்டர் நீளம் 5 கிலோ மீட்டர் அகலத்துக்கு நிற்கின்றது. இந்த உப்பு ஏரிகளில் முத்துப்பேட்டை, திருத்துறை பூண்டி மற்றும் மேல்மருதூர் பகுதியிலிருந்து மூன்று நதிகள் சங்கமம் ஆகின்றன.

குளிர்கால வரவிகள்

1988ஆம் ஆண்டு தலைஞாயிறு பாதுகாக்கப்பட்ட காடுகளையும் இணைத்து 377 சதுர கிமீ பரப்பிற்கு விரிவாக்கப்பட்டது.  குளிர்கால வரவிகளுக்கு தகுந்த இடமாதலால் பல பறவைகள் இங்கு வருகின்றன.  இங்குள்ள உப்பங்கழிகளில் சிக்கும் கடல்வாழினங்கள் குளிர்கால பறவைகளுக்கு உணவாக அமைகின்றன. ஆயினும் விவசாய நிலங்களிலிருந்தும் மீன்பண்ணைகளிலிருந்தும் கலக்கும் உயிர்கொல்லி மருந்துகளின் எச்சங்கள் இச்சூழலில் கலந்து இப்பறவைகளின் சதைகளிலும் காண முடிகிறது.

கருமான்கள், காட்டுப் பன்றிகள்
இங்கே உள்ள வன விலங்குச் சரணாலயத்தில் பலவித மான்கள் முக்கியமாக கருமான்கள் மற்றும் காட்டுப் பன்றிகள் அதிகமாக உள்ளன.

இராமர் கால்தடங்கள்
கோடிக்கரையின் முனையின் உயரமான இடம் 4 மீட்டர் உயரமுள்ளது. இதனை இந்து தொன்மவியலில் இராமாயணத்தில் இராமர் இங்கிருந்து இராவணனுடன் போரிட்டதாகவும் அவரது கால்தடங்கள் காணப்படுவதகவும் குறிப்பிடுகிறது.

இடைக்கால துறைமுகம்
கோடியக்கரை பகுதியானது இடைக்கால சோழர்கள் காலத்தில் துறைமுகமாக விளங்கியது. இங்கிருந்து சீனா, கடாரம் போன்ற நாடுகளுடன் வணிக தொடர்பு இருந்துள்ளது. இதற்கு சான்றாக பொ.ஆ.13 ஆம் நூற்றாண்டைச் சேர்ந்த சீன மட்கலன்களின் உடைந்த பாகங்கள் கண்டெடுக்கப்பட்டன. மற்றொரு சான்றாக இருப்பது முதலாம் பராந்தக சோழ மன்னன் காலத்தில் கட்டப்பட்ட கலங்கரை விளக்கம் ஆகும். கலங்கரை விளக்கத்தின் உச்சியில் விறகு கொண்டு தீ மூட்டி அவ்வழியே செல்லும் கப்பல்களுக்கு வழி காட்டியது. இது சுனாமிக்கு முன் சிதளம் அடைந்த நிலையில் 15 அடி உயரம் வரை இருந்தது. 2004 ஆம் ஆண்டு சுனாமியில் பெரும் சேதத்தை அடைந்து இப்போது எஞ்சிய பகுதிகளை காணலாம். கோடியக்கரை துறைமுகமானது சோழர்கள் காலத்திற்கு பின் கலையிழந்தது போனது. பின்னாளில் பயன்பாடு இல்லாமல் அழிந்து போனது.

மேற்கோள்கள்

வெளியிணைப்புகள்
பொன்னியின் செல்வனில் திரு.கல்கி அவர்கள் சுவைபட விவரிக்கும் கோடிக்கரை

சதுப்புநிலக் காடுகள்
நாகப்பட்டினம் மாவட்டம்
இந்திய காட்டுயிர் காப்பகங்கள்
சோனம் கபூர்

சோனம் கபூர் (), (இந்தியாவின் மகாராஷ்டிரா மாநிலம், மும்பையில் ஜூன் 9, 1985 இல் பிறந்தார்) இந்தித் திரைப்படங்களில் நடிக்கும் ஒரு இந்திய நடிகையாவார்.

வாழ்க்கை வரலாறு

சொந்த வாழ்க்கை 
சோனம் கபூர் அனில் கபூர் மற்றும் சுனிதா கபூரின் மகளாவார், சினிமா தயாரிப்பாளராக இருந்த சுரீந்தர் கபூரின் பேத்தி. தயாரிப்பாளர் போனி கபூர், நடிகர் சஞ்சய் கபூர் மற்றும் சந்தீப் மார்வாவின் சகோதரன் மகள். சோனம் கபூர் தான் மூன்று குழந்தைகளில் மூத்தவர்; சகோதரி ரியா மற்றும் சகோதரர் ஹர்ஷவர்தன் ஆகியோர் மற்ற இருவர்.

கிழக்கு லண்டன் பல்கலைக்கழகத்தில் இவர் படித்தார், பின் தனது சர்வதேச இளங்கலை படிப்பை மேற்கொள்ள தென்கிழக்கு ஆசியாவின் ஐக்கிய உலக கல்லூரியில் பதிவு செய்தார். பின்னர் மும்பை பல்கலைக்கழகத்தில் அரசியல் விஞ்ஞானம் மற்றும் பொருளாதாரத்தை பிரதானப் பாடங்களாக எடுத்துப் பயின்று பட்டம் பெற்றார். ஆங்கிலம், ஹிந்தி மற்றும் பஞ்சாபி இவருக்கு சரளமாய் வரும். மரபு இந்திய மற்றும் லத்தீன் நடனங்களில் இவர் பயிற்சி பெற்றிருக்கிறார். ஏராளமான குறும்படங்களிலும் இவர் நடித்திருக்கிறார், சுமார் பத்தாக இருக்கலாம்.

தொழில் வாழ்க்கை 
ஒரு நடிகையாக தொழில் வாழ்க்கையை துவங்கும் முன்னதாக, சோனம் கபூர் சஞ்சய் லீலா பன்சாலியிடம் உதவியாளராகப் பணியாற்றினார், அவர் இயக்கிய பிளாக் (2005) திரைப்படத்தில் அவருக்கு உதவியாகப் பணியாற்றியிருக்கிறார். பன்சாலியின் சாவரியா (2007) திரைப்படத்தில் புதுமுக நடிகரான ரன்பீர் கபீருடன் இவரும் நடிப்புலகுக்கு அறிமுகமானார், இத்திரைப்படம் வர்த்தக ரீதியாக வெற்றி பெறாமல் போனது. அநேக விமர்சகர்களிடம் இருந்து நல்ல விமர்சனத்தை அவரது நடிப்பு பெற்றது.

2009 ஆம் ஆண்டில், ராகேஷ் ஓம்பிரகாஷ் மெஹ்ராவின் டெல்லி-6 படத்தில் அபிஷேக் பச்சன் உடன் சோனம் நடித்தார். இந்த படம் விமர்சகர்களிடம் இருந்து வெவ்வேறு வகையான விமர்சனங்களைப் பெற்றது, என்றாலும் அவரது நடிப்பு வெகுவாகப் புகழப்பட்டது. விமர்சகர் ராஜீவ் மசந்த்தின் விமர்சனம் சொல்லியது: "சோனம் கபூர் டெல்லி 6 இல் அற்புதமாக நடித்துள்ளார். வழக்கமான கதாநாயகி பாத்திரமாகவே இல்லாத ஒன்றில் அவர் சரவெடியாக, உள்ளுணர்வுடன், கேமரா பயமின்றி நடித்துள்ளார்". சமீபத்தில் டேவிட் தவானின் நகைச்சுவைத் திரைப்படமான கம் ஆன் பப்பு வில் நடிக்க சோனம் கபூர் ஒப்பந்தமாகியுள்ளார், இதில் அவர் அக்‌ஷய் குமார் ஜோடியாக நடிக்கிறார்.

விருதுகளும் பரிந்துரைகளும்

பிலிம்பேர் விருதுகள் 
பரிந்துரைக்கப்பட்டது 

 2008: பிலிம்பேர் சிறந்த அறிமுக நடிகை விருது; சாவரியா
 2008: சோனி ஹெட் என் சோல்டர்ஸ் ஆண்டின் சிறந்த புதிய முக விருது; சாவரியா

ஸ்டார் ஸ்கிரீன் விருதுகள் 
பரிந்துரைக்கப்பட்டது

 2008: மிக நம்பிக்கையூட்டும் புதுமுகத்திற்கான (பெண்) ஸ்டார் ஸ்கிரீன் விருது; சாவரியா 
 2008: ஸ்டார் ஸ்கிரீன் விருது ஜோடி நம்பர் 1 ரன்பீர் கபீருடன் இணைந்து; சாவரியா

ஜீ சினி விருதுகள் 
பரிந்துரைக்கப்பட்டது

 2008: சிறந்த அறிமுக நடிகைக்கான ஜீ சினி விருது; சாவரியா

ஸ்டார்டஸ்ட் விருதுகள் 
வெற்றியாளர்

 2008: ஸ்டார்டஸ்ட் நாளைய சூப்பர்ஸ்டார் - பெண்; சாவரியா

திரைப்பட விவரம்

குறிப்புகள்

கூடுதல் பார்வைக்கு 

 இந்தியத் திரைப்பட நடிகைகள் பட்டியல்

புற இணைப்புகள் 

 

இந்தியத் திரைப்பட நடிகைகள்
வாழும் நபர்கள்
இந்திய இந்துக்கள்
இந்தித் திரைப்பட நடிகர்கள்
மும்பையைச் சேர்ந்தவர்கள்
பஞ்சாபி மக்கள்
1985 பிறப்புகள்
பிலிம்பேர் விருதுகள் வென்றவர்கள்
இந்திய நடிகைகள்
மென்பொருள் உரிமம்

மென்பொருள் அனுமதி (software license) என்பது எந்த கட்டுப்பாடுகளுக்குள் ஒர் மென்பொருள் பயன்படுத்தப்படலாம் என்பதை விவரிக்கும் ஆவணமாகும். இந்த மென்பொருளை உருவாக்கியவர் இதனை வாங்கிய பயனாளர் எந்த விதங்களில் பயன்படுத்த அனுமதிக்கப் படுகிறார் என்பதனை விளக்கும்.காட்டாக,இதனை நகலெடுக்கவோ,மறுவிற்பனை செய்யவோ அல்லது குறிப்பிட்ட காலத்திற்கு மட்டும் பயன்படுத்த வேண்டும் எனவோ குறிப்பிடும்.

இவ்வகையில் இறுதிப் பயனாளர் அனுமதி உடன்பாடு "EULA" என்பதும் அடங்கும். இது பெரும்பாலான பயன்களை கட்டுப்படுத்தி குறிப்பிட்ட அனுமதிகளை மட்டும் வழங்கும்.

மற்ற பக்கங்கள் 
 மென்பொருள் அனுமதிகள் பட்டியல்

மேற்கோள்கள்

மென்பொருள் உரிமங்கள்
ஒலியின் விரைவு

ஒலியின் விரைவு அல்லது ஒலியின் வேகம் என்பது ஒரு மீள்தன்மை ஊடகத்தின் வழியே பரவுகின்ற ஒலி அலையானது ஒரு யூனிட் நேரத்திற்குள் பயணித்த தூரம் ஆகும். ஒலியின் வேகம் என்பது ஈரப்பதம் இல்லாத காற்றில்  வெப்பநிலையில், விநாடிக்கு 343 மீட்டர்கள் (1,125 அடி/வி; 1,235 கி.மீ/நேரம்; 767 மைல்/நேரம்; 667 kn) அல்லது  2.92விநாடிக்கு ஒரு கி.மீட்டர் அல்லது 4.69 விநாடிகளில் ஒரு மைல் தூரத்தினைக்  கடக்கும்.

உன்னத வளிமத்தினல் ஒலியின் வேகமானது, அதன் வெப்பநிலை மற்றும் கலவையால் தீர்மானிக்கப்படுகிறது; மாறாக காற்றில் ஒலியின் வேகமானது காற்றின் அதிர்வெண் மற்றும் அழுத்தத்தினோடு குறைந்த தொடர்பினையே கொண்டிருக்கும்.

பொதுவாக ஒலியின் வேகம் என்பது ஒலியானது காற்றில் எவ்வளவு வேகமாக செல்லும் என்பதைக் குறித்தாலும், ஒலி வாயுக்களை விட நீர்மம் மற்றும் திண்மங்களில் விரைவாகச் செல்லும் தன்மையுடையது.  உதாரணமாக (மேலே குறிப்பிட்டது போல்), ஒலி 343மீ/வி வேகத்தில் காற்றில் பயணம் செய்கிறது; அது 1,484 மீ/வி தண்ணீரினுள்(காற்றினை விட 4.3 மடங்கு வேகமாக) மற்றும் 5,120மீ/வி இரும்பினுள் பயணிக்கிறது.  வைரம் போன்ற கடினமான பொருட்களில் ஒலியானது 12000மீ/வி வேகத்தில் பயணிக்கிறது, இதுவே இயல்பான நிலைமைகளில் ஒலியின் அதிகபட்ச வேகமாகும்.

திடப்பொருட்களில் ஒலியின் அலைகள் (வாயு மற்றும் நீர்மங்கங்ளை போன்றே) அமுக்கங்களின் தொகுப்பாக உள்ளது மற்றும் திடப்பொருட்களில் மட்டும் வித்தியாசமன அலையான சறுக்குப் பெயர்ச்சி (shear) அலைகள் ஏற்படும். நில நடுக்கவியலில் ஏற்படுவது போல், சறுக்குப் பெயர்ச்சி அலைகள் வெவ்வேறு வேகத்தில் திண்மங்களின் மீது பயணம் செய்கின்றன. திடப்பொருளினுள் அமுக்க அலைகளின் வேகத்தினை, திடப்பொருளின் அமுங்கமை, சறுக்குப்பெயர்ச்சி மதிப்பு மற்றும் அடர்த்தி தீர்மானிக்கிறது. திடப்பொருளினுள் சறுக்கு பெயர்ச்சி அலைகளின் வேகத்தை, திடப்பொருளின் சறுக்குப் பெயர்ச்சி மதிப்பு மற்றும் அடர்த்தியானது தீர்மானிக்கிறது.

பாய்ம இயக்கவியலில், ஒரு பாய்மத்தின் வழியே ஒரு பொருள் எவ்வளவு வேகம் செல்லுமோ அதுவே ஒலியின் வேகமாக எடுத்துக் கொள்ளப்படுகிறது. திரவத்தில் ஒரு பொருளின் வேகத்திற்கும், ஒலியின் வேகத்திற்கும் உள்ள விகிதாச்சாரம் அப்பொருளின் மாக் எண் என்றழைக்கப்படுகிறது. ஒரு பொருள் மாக் எண் 1க்கும் அதிகமான வேகத்தில் பயணம் செய்வது மீயொலிவேகம் ஆகும்.

அது எளிதாக விரிந்து சுருங்கக்கூடிய ஊடகங்களில் அதிர்வலைகளை ஓர் அணுக்கூறிலிருந்து மற்றொன்றுக்கு மாற்றி அவ்வூடகத்தில் செல்கிறது. இந்த வேகம் குறைந்த வெப்பநிலைகளில் குறைந்தும், வெப்பம் கூடுதலாக இணையாக கூடவும் செய்கிறது.

ஒலியின் விரைவினை இவ்வாறு கணக்கிடலாம்:

இங்கு:
 என்பது வெப்ப ஏற்பு எண்களின் விகிதம் (காற்றில் 1.4)
R என்பது மாறிலி (காற்றில் )
T வெப்பநிலை (கெல்வின்களில்)

காற்றில் ஒலியின் விரைவு மாக் 1 என்றும் குறிப்பிடப்படுகிறது.

மேற்கோள்கள்

ஒலி
காற்றியக்கவியல்
ஒலியியல்
வேதியப் பண்புகள்
பாய்ம இயக்கவியல்
மலை வேம்பு

மலை வேம்பு (தாவரவியல் பெயர்: Melia composita willd. மிலியேசியே(Meliaceae)க் குடும்பத்தைச் சேர்ந்த ஒரு பூக்கும் தாவரமாகும். இது 20-25 அடி உயரம் வரை உயர்ந்து மரமாக  வளரக்கூடியது.

தாவரவியல் பண்புகள் 
மரத்தின் பட்டை கருங்கபில நிறமானது, பெரிய நீள்சதுர செதில்களாக உதிருபவை.
கிளைகள் & சிறிய நுனிக்கிளைகள் குறுக்குவெட்டுத் தோற்றத்தில் வளையமானது, உரோமங்களுடையது, முதிரும் போது உரோமங்கள் மறைந்து விடும். இலைகள் இருமுறை கிளைத்த சிறகுவடிவக்கூட்டிலை (பைபின்னேட்) அல்லது மூன்று முறை கிளைத்த சிறகு வடிவக்கூட்டிலை , ஒற்றைபடை_சிறகு வடிவக்கூட்டிலைகள், மாற்றுஅடுக்கமானவை, சுழல் போல் அமைந்தது, மத்தியகாம்பு குறுக்குவெட்டுத் தோற்றத்தில் வளையமானது, முதல் 30 செ.மீ. நீளமானது; சிற்றிலைக்காம்பு 0.3-1.2 செ.மீ.; பின்னே 3-8 ஜோடிகள்; ஒர் பின்னே 2-11 சிற்றிலைகள் உடையது, எதிரடுக்கமானவை, 4.5-9 x 2-4 செ.மீ., முட்டை வடிவானது-நீள்வட்ட வடிவானது, அலகின் நுனி அதிக்கூரியது, அலகின் தளம் ஆப்பு வடிவானது அல்லது அட்டனுவேட், சமமற்றது, அலகின் விளிம்பு பிறை போன்ற பற்களுடையது, கோரியேசியஸ், முதிரும் போது உரோமங்களற்றது; மைய நரம்பு மேற்புறத்தில் அலகின் பரப்பைவிட உயர்ந்து இருக்கும்; இரண்டாம் நிலை நரம்புகள்  10 ஜோடிகள், சீராக வளைந்தது; மூன்றாம் நிலை நரம்புகள் அகன்ற வலைப்பின்னல் போன்றவை.மஞ்சரி தண்டின் இலைக்கோணங்களில் காணப்படும் பூக்காம்பு, 12-20 செ.மீ. நீளமானது; மலர்கள் பச்சை-வெள்ளை நிறமானது. கனிகள் உள்ளோட்டுத்தசைகனி, முட்டைவடிவானது அல்லது நீள்வட்ட வடிவானது, நீள்வாக்கில் மேடுகளுடையது, சதைப்பற்றானது, மஞ்சள் நிறமானவை; விதைகள் 1-6.

காலநிலை மற்றும் மண் 
பசுமைமாறாக் காடுகளாகக் காணப்படும் மலை வேம்பு வடிகால் வசதி கொண்ட அனைத்து நிலங்களுக்கும் ஏற்றது. குறிப்பாக கடல் மட்டத்திலிருந்து 1000 மீ. உயரம் வரையான மலைகளில் காணப்படுபவை.

வகைகள் 
மலைவேம்பில் 2 வகை உள்ளன. மீலியா டூபியா என்ற தாவரவியல் பெயர் கொண்ட மலைவேம்பு பயிர் செய்ய ஏற்றது. துலுக்க வேம்பு என்று அழைக்கப்படும் இன்னொருவகை வேம்பு நிறைய கிளைகளுடன் தரமற்ற மரமாக வளரக் கூடியது. இது பயிர் செய்த சில மாதங்கள் கழித்தே தெரியவரும்.

வேறு மொழிப் பெயர்கள் 
மலையாளப் பெயர்: அரையவேப்பு, மலவேப்பு, வல்லியவேப்பு, காட்டுவேப்பு
கன்னடப் பெயர்: பேட்டா பேவு, ஹப்-பேவு

காணப்படும் இடம் 
இந்தியா, இலங்கை, மலேசியா முதல் ஆஸ்திரேலியா

மேற்கோள்கள் 

மரங்கள்
அப்துல்லா பின் அப்துல் அசீசு

அப்துல்லாஹ் பின் அப்துல் அஜீஸ் அல் சௌத், சௌதி அரேபிய அரசர்(Abdul Aziz Al Saud) (1876 – நவம்பர் 9, 1953) () சவுதி அரேபியா என அறியப்படும் மூன்றாம் சௌதி அரசின் முதல் அரசர் ஆவார்.அவர் ரியாத் நகரில் வகாபி இசுலாமிய இயக்கத்தை பதினெட்டாம் நூற்றாண்டிலிருந்து பின்பற்றிய சௌதி மரபில் வந்த குடும்பத்தில் (House of Su'ūd) பிறந்தார்.இவரது குடும்பம் சௌதியின் உள்நாட்டு நிலப்பகுதியான நெய்ட்டில் ஆண்டு வந்தார்கள்.1902இல் தமது பரம்பரை சொந்த ஊரான ரியாத்தை மீட்ட பிறகு பின் சௌத் 1922 ஆம் ஆண்டு நெய்ட்டை மீண்டும் தம் கட்டுப்பாட்டில் கொண்டு வந்தார்.ஹெஜாஸ் பகுதியை 1925ஆம் ஆண்டு வெற்றி கொண்டார்.1932ஆம் ஆண்டு தாம் வெற்றிகொண்ட பகுதிகளை ஒன்றிணைத்து இன்றைய சவுதி அரேபியாவை நிறுவினார்.அவரது ஆட்சியில் 1938ஆம் ஆண்டு பாறைநெய் வளம் கண்டுபிடிக்கப்பட்டு இரண்டாம் உலகப்போருக்குப் பின்னர் சௌதியின் பொருளியல் வளர்ச்சியில் முன்னேற்றம் கண்டார்.

அவர் பின் அரசாட்சி செய்த மன்னர்கள் உட்பட அப்துல் பின் சௌத்திற்கு பல (50 ?) குழந்தைகள் பிறந்தனர்.

மேற்கோள்கள்

வெளியிணைப்புகள் 
 
 

சவூதி அரேபிய மன்னர்கள்
1876 பிறப்புகள்
1953 இறப்புகள்
எம். என். ராஜம்

மதுரை நரசிம்ம ஆச்சாரி ராஜம் அல்லது எம். என். ராஜம் தென்னிந்திய திரைப்படங்களில் 1950கள் மற்றும் 1960 களில் முன்னணி வேடங்களில் நடித்த நடிகை ஆவார். அவர் இருநூற்றுக்கும் மேற்பட்ட தமிழ் திரைப்படங்களில் நடித்துள்ளார். தற்போது துணைவேடங்களிலும் சின்னத்திரையிலும் நடித்து வருகிறார். ஏழு வயதில் யதார்த்தம் பொன்னுசாமி பிள்ளை பாய்ஸ் கம்பனியில் குருகுலமாக நடிப்புப் பயின்ற இவர் ரத்தக்கண்ணீர் திரைப்படத்தில் எம்.ஆர்.ராதாவுடன் இணைந்து நடித்த வேடம் இவரது திரை வாழ்விற்கு திருப்பமாக அமைந்தது. முதன்மை நாயகியாக, எதிர்மறை வில்லியாக மற்றும் நகைச்சுவை நடிகையாக அனைத்து துறைகளிலும் நடித்துள்ளார். தென்னிந்திய நடிகர் சங்கத்தின் முதல் பெண் அங்கத்தினராக 1953இல் பதிந்தவர். சத்யபாமா பல்கலைக்கழகத்தில் கௌரவ முனைவர் பட்டம் பெற்றவர்.

இவரது கணவர் ஏ.எல்.ராகவன் ஓர் பின்னணி திரைப்பட பாடகராவார்.

திரைப்படங்கள்
ரத்தக்கண்ணீர்
ரம்பையின் காதல் (1956)
நாடோடி மன்னன் (1958)
புதுமைப்பெண் (1959)
கவலை இல்லாத மனிதன் (1960)
ரங்கோன் ராதா
தாலி பாக்கியம்
நீலாவுக்கு நெறஞ்ச மனசு
அரங்கேற்றம்
வின்னர் 
திருப்பாச்சி
இம்சை அரசன் 22ம் புலிகேசி
உலகம் பலவிதம்
சதாரம்
டவுன் பஸ்
தங்கம் மனசு தங்கம்
தங்கரத்தினம்
தெய்வப்பிறவி
நல்ல தம்பி
நீதிபதி
பாவை விளக்கு
பிள்ளைக் கனியமுது
மகேஸ்வரி
மக்களைப் பெற்ற மகராசி
முதலாளி
விடிவெள்ளி (திரைப்படம்)

பெற்ற விருதுகளும், சிறப்புகளும்
 கலைமாமணி விருது (1962 - 1963)

மேற்கோள்கள்

வெளியிணைப்புகள்
தி இந்துவில் நேர்முகம் 
   MN Rajam and AL Raghavan - காணொலி

தமிழ்த் திரைப்பட எதிர்மறை நடிகைகள்
கலைமாமணி விருது பெற்றவர்கள்
1940 பிறப்புகள்
வாழும் நபர்கள்
இந்தியத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
ஏற்கப்படாத நாடுகள்

இந்த ஏற்கப்படாத நாடுகள் பட்டியலில்  உலகளவில் முழுமையான அரசியல் ஏற்பு இல்லாத, தங்கள் அரசாண்மை நிலையை வழமையான பன்னாட்டுச் சட்டங்களின் கீழ் பன்னாட்டு அரசுகளின் ஏற்பினை வேண்டும், தற்போதுள்ள நிலப்பகுதிகள் குறிப்பிடப் படுகின்றன.

இவை இரண்டு வகைப்படுகின்றன.முதலாவதாக, தங்கள் நிலப்பகுதியின் மீது முழு அல்லது போதிய கட்டுப்பாடு கொண்டிருக்கும் நடப்பில் உண்மையான, முழு விடுதலை விரும்பும் அரசு அமைப்புகள்.இரண்டாவதாக, தாங்கள் உரிமை கோரும் நிலப்பகுதியின் மீது முழு அல்லது போதிய கட்டுப்பாடு இல்லாத, ஆனால் சட்டப்படி உண்மையான அரசமைப்பாக, ஓர் ஏற்புடைய அன்னிய நாடாவது  ஏற்றுக்கொண்ட அரசு அமைப்புகள்.இந்த பட்டியலில் உள்ள சில நாடுகள், சைப்பிரசு மற்றும் கொரிய குடியரசு போன்றவை, பெரும்பான்மையான நாடுகளால் ஏற்றுக்கொள்ளப்பட்டு ஐக்கிய நாடுகள் அவையில் அங்கம் வகித்தாலும் மிகச்சில நாடுகள் அவற்றை ஏற்கவில்லை என்பதால் குறிப்பிடப்பட்டுள்ளன.

முந்தைய காலகட்டங்களில் இவ்வாறு ஏற்பில்லாத நாடுகள் பட்டியலுக்குக் காண்க:வரலாற்றில் ஏற்கப் படாத நாடுகள் பட்டியல்.வெளியிலிருந்து ஆளும் ஏற்கப் படாத நாடுகளின் பட்டியலுக்குக் காண்க: வெளியிலிருந்து ஆளும் அரசமைப்புகள் பட்டியல்

ஐக்கிய நாடுகள் அவையில் 192 அங்கத்தினர்கள் நாடுகள் உள்ளன.புனித தவிசு பன்னாட்டு அரசுகளால் ஏற்றுக்கொள்ளப்படினும் ஐ.நா அவை அங்கத்தினராக இல்லை;இருப்பினும் அங்கு பார்வையாளர் தகுதி வழங்கப்பட்டுள்ளது.

ஐ.நா அங்கத்தினர் அல்லாதவர் மட்டும் ஏற்பு

ஐ.நா அங்கத்தினர் இல்லை ஆனால் ஓரு ஐ.நா அங்கத்தினராவது ஏற்பு

ஐ.நா அங்கத்தினர், ஆனால் ஏதாவது ஒரு நாடாவது ஏற்காமை

மேற்கோள்கள்

நாடுகள்
நாடுகள் தொடர்பான பட்டியல்கள்
தற்காலிக பாரிசவாத தாக்குதல்

தற்காலிக பாரிசவாத தாக்குதல் (ரிஐஏ) என்பது ஒரு ‘பாரிசவாதத்தின் அறிகுறி’ ஆகும். பாரிசவாதம் போன்றே எச்சரிக்கை ஏதுமின்றி திடீரென இந்தத் தாக்குதல் இடம் பெறக் கூடும். மேலும் சில நிமிடங்கள் அல்லது 24 மணி நேரம் வரையில் நீடிக்கக் கூடும். ரிஐஏ யின் அறிகுறிகள்
பாரிசவாதத்தினுடையதைப் போன்றதேயாகும். எனினும் அறிகுறிகள் இறுதியாக மறைந்துவிடும்
என்பதே ரிஐஏக்குள்ள வித்தியாசமாகும்.

மூளைக்குச் செல்லும் இரத்த ஓட்டத்தில் ஏதோ கோளாறு ஏற்பட்டுள்ளது என்பதுடன் முழுமையான
பாரிசவாதம் ஏற்படக்கூடிய ஆபத்து உங்களுக்கு உள்ளது என்பதன் எச்சரிக்கையே ரிஐஏ ஆகும்.
பாரிசவாதத்தால் பாதிக்கப்பட்டவர்களில் 15 சதவீதமானவர்கள் ரி.ஐ.ஏ.யினாலும்
பாதிக்கப்பட்டிருந்திருக்கிறார்கள்.

மேற்கோள்கள்

நோய்கள்
பெர்னூலி தத்துவம்

பாய்ம இயக்கவியலின் பெரினூலி தத்துவத்தின் கூற்று, “பாய்மவேகம் உயரும்பொழுது, அந்த பாய்மத்தின் அழுத்தம்  அல்லது நிலையாற்றலும் அதே வேளையில் குறையும்” அதாவது, ஒரு பாய்மம் வேகமாக பாயும்பொழுது, பாய்மத்தின் மூலக்கூறுகள், அதை சுற்றியுள்ள பொருட்களின்மீது குறைந்த அழுத்தத்தை செலுத்தும். இந்த தத்துவத்தை டேவிட் பெர்னூயி என்பவர் 1738இல் வெளியிடப்பட்ட ஹைட்ரோடைனமிகா (Hydrodynamica) என்ற தனது புத்தகத்தில் குறிப்பிட்டிருந்தார்.

பெர்னூலி தத்துவத்தை பலவகை பாய்ம ஓட்டத்திற்கு பயன்படுத்தும்பொழுது, பலவிதமான பெர்னூலி சமன்பாடுகளைப் பெறமுடிகிறது. மிக எளிமையான பெர்னூயி சமன்பாடு, இறுகாத ஓட்டத்திற்கு (பெரும்பாலான குறைந்த மாக் எண்ணுடன் பாயும் நீர்மம் மற்றும் வாயுக்கள் ) பொருந்தும். மேம்பட்ட பெர்னூயி சமன்பாடுகள் அதிக மாக் எண் கொண்ட இறுகும் ஓட்டங்களுக்கு பயன்படுகின்றன.

பெர்னூலி தத்துவத்தை ஆற்றல் காப்புக் கொள்கையிலிருந்தே வருவிக்கலாம். அந்த கொள்கையின்படி, ஒரு சீரான ஓட்டத்தில் சீர்வரியின் வழியே உள்ள அனைத்து ஆற்றல்வகைகளின் கூட்டலானது, அந்த சீர்வரியின் எல்லா புள்ளிகளிலும் ஒன்றாகவே இருக்கும். இதற்கு இயக்க ஆற்றல், நிலையாற்றல், உள்ளடக்க ஆற்றல் ஆகியவற்றின் கூட்டுமதிப்பு மாறாமல் இருக்கவேண்டும். எனவே, பாய்மத்தின் வேகம் அதிகரிக்கிறது என்றால், - அதாவது அதன் இயக்க அழுத்தம், அதேபோல், அதன் இயக்க ஆற்றலும் அதிகரிக்கிறது - அதேவேளையில், பாய்மத்தின் நிலையழுத்தம், நிலையாற்றல் மற்றும் உள்ளடக்க ஆற்றலும் குறைகிறது. ஒரு தேக்கத்திலிருந்து, பாய்மம் பாயும்பொழுது, எல்லா ஆற்றல்வகைகளின் கூட்டுமதிப்பு, அதன் சீர்வரியின் வழியே ஒன்றாகவே இருக்கும். ஏனெனில், ஒரு தேக்கத்திலுள்ள, ஒரு கன-ஆற்றல் தேக்கம் முழுவதும் ஒன்றாகவே இருக்கிறது.

பெர்னூயி தத்துவத்தை நியூட்டனின் இரண்டாம் விதியின்படி நேரடியாகக்கூட வருவிக்கலாம். ஒரு சிறிய கன அளவு கொண்ட பாய்மம் ஒரு கிடைமட்டத்தில், அதிக அழுத்தமுள்ள இடத்திலிருந்து, குறைந்த அழுத்தமுள்ள ஒரு இடத்திற்குப் பாயும்பொழுது, அதன் பின்னுள்ள அழுத்தம் முன்னுள்ளதைவிட அதிகமாக இருக்கும். எனவே, ஒரு நிகர விசை அந்த பாய்மத்தை அதன் சீர்வரியின் வழியே உந்துகிறது.

பாய்மத்துகள்கள், அழுத்தம் மற்றும் தன்னுடைய எடையினால் மட்டுமே ஆட்படுகின்றன. ஒரு பாய்மம் கிடைமட்டத்தில் அதுவும் ஒரு சீர்வரியின் வழியே பாயும்பொழுது வேகம் அதிகரித்தால், அது அந்த பாய்மம், அந்த சீர்வரியின் அதிக அழுத்த இடத்திலிருந்து, குறைந்த அழுத்த இடத்திற்கு செல்கிறது என்பதே காரணமாகும். அதே போல் வேகம் குறைந்தால், பாய்மம் குறைந்த அழுத்த இடத்திலிருந்து அதிக அழுத்த இடத்திற்கு செல்கின்றது என்பதே காரணமாகும். இதன்விளைவாக கிடைமட்டமான பாய்ம ஓட்டத்தில் அதிகப் பட்சமான வேகம் அழுத்தம் குறைந்த இடத்தில் நிகழும், அதேபோல், குறைந்த பட்சமான வேகம், அழுத்தம் அதிகரித்த இடத்தில் நிகழும்.

இறுகாத ஓட்டத்தின் சமன்பாடு

இறுகும் ஓட்டத்தின் சமன்பாடு

பயன்பாடுகள் 
எண்ணெய் தூவி மற்றும் வடிகட்டும் பம்புகளில் பயன்படுகிறது

ஏற்றவிசையின் உருவாக்கத்தில் தவறான புரிந்துணர்வுகள்

மேற்கோள்கள்

பாய்ம இயல்
பாய்ம இயக்கவியல்
கிரண் பேடி

கிரண் பேடி (, பிறப்பு: 9 சூன் 1949) ஒரு இந்திய அரசியல்வாதியும், சமூக சேவகரும், ஓய்வு பெற்ற காவல் துறை அதிகாரியும் ஆவார். இவர் இந்தியக் காவல் பணியில் 1972 ஆம் ஆண்டு சேர்ந்த முதல் பெண் அதிகாரியாவார். இவர் தில்லி, கோவா மற்றும் மிசோரம் ஆகிய இடங்களில் பணியாற்றி உள்ளார். 1971 ஆம் ஆண்டில் ஆசிய பெண்கள் டென்னிசு போட்டியில் வெற்றி பெற்றார். 1993 இல் இவர் தில்லி சிறைச்சாலைகளுக்கு பொது ஆய்வாளராக இருந்தபோது திகார் சிறைகளில் இவராற்றிய சீர்திருத்தங்கள் பலரின் பாராட்டைப் பெற்றதோடு 1994 ஆம் ஆண்டிற்கான ரமோன் மக்சேசே விருது விருது பெற ஏதுவாய் இருந்தது. 2007 ஆம் ஆண்டு இவர் விருப்பப்பணி ஓய்வு பெற்றார். 2011 இல் நடந்த இந்திய லஞ்ச ஒழிப்பு இயக்கத்தில் இவர் குறிக்கத்தக்க பங்கு வகித்தார். இவர் பாரதிய ஜனதா கட்சியில் ஜனவரி 2015 இல் இணைந்தார்.

2016 ஆம் ஆண்டு மே 29இல் புதுச்சேரி மாநில துணைநிலை ஆளுநராகப் பொறுப்பேற்று, 16 பெப்ரவரி 2021 ஆண்டு வரை அப்பதவியில் இருந்தார்.

இரு அரசுசாரா அமைப்புகள் 
கிரண் பேடி, நலவாழ்வு மற்றும் குற்றத்தடுப்பு காவல் குறித்து 1987ஆம் ஆண்டு நவ்சோதி என்ற அமைப்பையும் சிறை சீர்திருத்தங்கள், போதைமருந்து தடுப்பு மற்றும் சிறுவர் நலம் குறித்து 1994ஆம் ஆண்டு இந்தியா விஷன் பவுண்டேசன் என்ற அமைப்பையும் நிறுவியுள்ளார்.

எழுதிய நூல்கள் 
 நான் துணிந்தவள்  
 ஊழலை எதிர்த்து  
 தலைமையும் ஆளுமையும்  
 இந்திய காவல்துறை  
 பெண்களுக்கு அதிகாரம்  
 இது எப்பொழுதும் இயலும்  
 புரூம்  குரூம்

மேற்கோள்கள்

வெளி இணைப்புகள் 
 Kiran Bedi Official Website 
 Kiran Bedi Blog
 Safer India Official website 
  Aap Ki Kachehri Kiran Ke Saath 
 Kiran Bedi speaks on qualities required for success

இந்தியப் பெண்கள்
1949 பிறப்புகள்
வாழும் நபர்கள்
ரமோன் மக்சேசே விருது பெற்றோர்
தில்லி அரசியல்வாதிகள்‎
பாரதிய ஜனதா கட்சி அரசியல்வாதிகள்
பஞ்சாப் நபர்கள்
புதுச்சேரி ஒன்றியத் துணைநிலை ஆளுநர்கள்
நீல் நிதின் முகேஷ்

நீல் நிதின் முகேஷ் சந்த் மாத்தூர் (Neil Nitin Mukesh Chand Mathur) (பிறப்பு 15 ஜனவரி 1982) ஒரு இந்திய நடிகரும், தயாரிப்பாளரும், எழுத்தாளரும் ஆவார். இவர் முக்கியமாக பாலிவுட் படங்களில் பணியாற்றுகிறார். பின்னணிப் பாடகர் நிதின் முகேஷ் அவர்களின் மகனும், மறைந்த பிரபல பின்னணிப் பாடகர் முக்கேஷ் அவர்களின் பேரனும் ஆவார்.  நிதின், விஜய் (1988) மற்றும் ஜெய்சி கர்னி வைசி பர்னி (1989) ஆகிய படங்களில் குழந்தை நட்சத்திரமாக அறிமுகமானார். பின்னர் இளம் வயதில் ஜானி கதார் (2007) திரைப்படத்தில் முக்கிய வேடத்தில் நடித்தார். பின்னர் நியூயார்க் (2009), கத்தி (2014) தமிழில் அறிமுகம்) , பிரேம் ரத்தன் தன் பாயோ (2015), கோல்மால் அகெய்ன் (2017) மற்றும் சாஹோ (2019), கவசம் (2018) (தெலுங்கு அறிமுகம்) ஆகிய படங்களில் நடித்துள்ளார்.

ஆரம்ப வாழ்க்கை 
இவர், நீல் நிதின் முகேஷ் சந்த் மாத்தூர் என்ற பெயரில் 15 ஜனவரி 1982 அன்று மகாராட்டிராவின் மும்பையில் பிறந்தார். மூத்த பாடகர் முக்கேஷின் மகனான நிதின் முகேஷ் பாலிவுட் பின்னணிப் பாடகர் இவரது தந்தையாவார். இவரது தந்தைவழி பாட்டி குசராத்தி ஸ்ரீமாலி பிராமணர், அவரது தந்தைவழி தாத்தா தில்லியைச் சேர்ந்த மாத்தூர் காயஸ்த பிராமணர் ஆவார். அமெரிக்க விண்வெளி வீரர் நீல் ஆம்ஸ்ட்ராங்கின் பெயரை லதா மங்கேஷ்கர் இவருக்கு சூட்டினார். சிறுவயதில், இவர் விஜய் (1988) மற்றும் ஜெய்சி கர்னி வைசி பர்னி (1989) ஆகிய படங்களில் முறையே ரிஷி கபூர் மற்றும் கோவிந்தாவின் சிறு வயது பாத்திரங்களில் தோன்றினார்.

முகேஷ் மும்பையில் உள்ள எச் ஆர் கல்லூரியில் கல்வி பயின்று. வணிகத்தில் இளங்கலை பட்டம் பெற்றார். பாடகர்களின் குடும்பத்தில் பிறந்தாலும், நடிப்புத் தொழிலைத் தொடர முடிவு செய்தார்.  தி டைம்ஸ் ஆஃப் இந்தியாவுக்கு அளித்த பேட்டியில்,  "பாடுவது எனது பொழுதுபோக்கு, ஆனால் நடிப்பு எனது ஆர்வம் என்றார். நீல், கிசோர் நமித் கபூர் நடிப்பு நிறுவனத்தில் நான்கு மாத பயிற்சிப் பட்டறையில் பயிற்சி பெற்றார். மேலும் நடிகர் அனுபம் கெரிடமும் பயிற்சி பெற்றார்.

சொந்த வாழ்க்கை 
2017 இல், முகேஷ் ருக்மிணி சகாய் என்பவரை மணந்தார். தம்பதியருக்கு நூர்வி நீல் முகேஷ் என்ற மகள் 20 செப்டம்பர் 2018 அன்று பிறந்தார்.

சமூகச் செயல்பாடு 
2009 ஆம் ஆண்டில், முகேஷ் ஒரு தன்னார்வ தொண்டு நிறுவனத்தைத் தொடங்கினார். ஏழைப் பெண்களுக்கு ஆதரவளிப்பதற்கும் அவர்களுக்கு உதவுவதற்கும் அவர்களுக்கு உணவு, தங்குமிடம் மற்றும் தொழில் பயிற்சி அளித்து அவர்களைத் தாங்களே ஆதரிப்பதற்கு உதவினார். இவரது பாட்டி சரல் தேவி மாத்தூரின் பெயரில் இந்த மனிதநேய திட்டம் பெயரிடப்பட்டது. 2012 இல்,  "திங்க் ப்ளூ" என்ற சுற்றுச்சூழல் பிரச்சாரத்திற்கு ஆதரவாக Volkswagen  நிறுவனத்துடன் இணைந்தார். இது தண்ணீர் பற்றாக்குறை மற்றும் பிற அழுத்தமான சுற்றுச்சூழல் பிரச்சினைகள் பற்றிய விழிப்புணர்வை அதிகரிக்கும் முயற்சியாகும்.

சான்றுகள்

வெளி இணைப்புகள் 
 
 

இந்தித் திரைப்பட நடிகர்கள்
1982 பிறப்புகள்
வாழும் நபர்கள்
மத்திய தகவல் ஆணையம்

மத்திய தகவல் ஆணையம் (Central Information Commission) இந்திய அரசால் அரசிதழ் அறிக்கை மூலம் அமைக்கப்பட்ட அரசமைப்பாகும். இதில் குடியரசுத் தலைவரால் நியமிக்கப்பட்ட முதன்மை தகவல் ஆணையரும் ஏனைய பத்து தகவல் ஆணையர்களும் பதவி வகிக்கின்றனர்.இந்த ஆணையத்தின் நோக்கம் குடிமக்கள் தகவல் பெறும் உரிமைச் சட்டம், 2005 கீழ் எந்த அரசு அமைப்பிடமிருந்தாவது தகவல் பெறுவதில் தடங்கல் இருந்தால் அதனைக் களைவது ஆகும். இந்த அமைப்பைப் போன்றே ஒவ்வொரு மாநிலத்திலும் அம்மாநில ஆளுநரால் மாநில தகவல் முதன்மை ஆணையரும் பத்து மாநில தகவல் ஆணையர்களும் நியமிக்கப்பட்டுள்ளனர். இது மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ்  செயல்படுகிறது.

அதிகாரங்களும் பணிகளும்

மேற்கோள்கள்

தகவல் பெறும் உரிமைச் சட்டத்தின் கீழ் எந்த குடிமகனுக்காவது
தகவல் பெறும் வேண்டுகோளைக் கொடுப்பதில்,அது குறிப்பிட்ட அதிகாரியின் பணியிடம் காலியாக இருப்பதாலோ,யாரேனும் அதிகாரி வாங்க மறுப்பதனாலோ,அல்லது மேல்முறையீட்டை மேலதிகாரிக்கு அனுப்பாதிருப்பதாலோ, ஏற்படும் தடங்கல்கள் ஏற்பட்டால்;
 இச்சட்டத்தின் கீழ் தகவல் பெறுவது மறுக்கப்பட்டால்;
 கேட்கப்பட்ட தகவல் சட்டத்தில் குறிப்பிட்ட உரிய காலவரைக்குள் கொடுக்கப்படாவிடில்;
 தகவல் பெற அளிக்கப்பட வேண்டிய கட்டணம் கூடுதலானது என மனுதாரர் கருதினால்;
 மனுதாரர் தமக்கு அளிக்கப்பட்ட தகவல் முழுமையானது அல்லவென்றோ தவறானது என்றோ கருதினால்;
 தகவல் பெற மனு கொடுப்பதிலோ பதில் பெறுவதிலோ எந்தவொரு விதயம் குறித்தும்; 
எழும் புகார்களை ஆய்ந்து விடிவு காணுதல்
அவ்வாறு ஆய்ந்த புகார்களில் உண்மை இருக்குமானால் அவற்றைக் குறித்து துறைசார்ந்த ஆய்வு மேற்கொள்ளல்.
மத்திய/மாநில ஆணையம் இவ்வாறு ஆய்வு செய்யும்போது அவை குடிமையியல் நீதிமன்றத்திற்கு (civil court) உண்டான அதிகாரங்கள் கொண்டு கீழ்காணும் வகையில் செயல்படலாம்:-
யாரையும் அழைக்கவும் நேரில் வர கட்டாயப்படுத்தவும் அவர்களது வாய்மொழி அல்லது எழுத்துமூலமான சாட்சியத்தை பதிவு செய்யவும்,எந்த ஆவணத்தையும்,பொருளையும் வரவழைக்கவும் அதிகாரம்
வேண்டும் ஆவணத்தை தேடவும் பார்வையிடவும் ஆணையிடும் அதிகாரம்
உறுதிமொழியினை சாட்சியமாகக் ஏற்றுக்கொள்ளுதல் 
எந்த நீதிமன்றத்திலிருந்தும் அலுவலகத்திலிருந்தும் பொது ஆவணங்களை பெற கோரல்
ஆவணங்களையும் சாட்சியங்களையும் சோதிக்க சம்மன் அனுப்பும் அதிகாரம்

இதனையும் காண்க
 பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)

வெளியிணைப்புகள்
தகவல் பெறும் உரிமைச்சட்டம்,2005 வழிகாட்டிக் கையேடு

இந்திய அரசு அமைப்புகள்
இந்திய ஆணைக்குழுக்கள்
பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
ரொறன்ரோ திறந்த தரவு

தொராண்டோ திறந்த தரவு தொராண்டோ மாநகர அரசின் திறந்த தரவுத் திட்டம்.  இத் திட்டம் இத் தரவுகளை, "அவற்றின் தற்போதைய வடிவத்திலும், எதிர்கால ஊடக வடிவங்களிலும், சட்டத்துக்குட்பட்ட வழிகளில் பயன்படுத்த, மாற்ற, வழங்க உலகளாவிய, கட்டணம் அற்ற, தனிப்படாத உரிமையை" தருகிறது.  இதைப் பயன்படுத்துவோர், இது பொது தரவு என்று தகுந்த மேற்கோள் காட்ட வேண்டும்.  இத் திறந்த தரவுகள் (Open Data) அரசை திறந்த, வெளிப்படத்தன்மை மிக்க, அணுகக்கூடிய அரசாக செயற்பட உதவும் என்று எதிர்பாக்கப்படுகிறது.  மேலும் மக்கள் பங்களிக்க, கூட்டாகச் செயற்பட இத் திட்டம் உதவும்.

சான்றுகள்

வெளி இணைப்புகள் 
 City of Toronto's official Open Data
 Toronto’s OpenTO data initiative off to quick start
 datato.org 
 Change Camp Ottawa: Open Data and Open Access 

தொராண்டோ
திறந்த தரவு
ரம்பா

ரம்பா (பிறப்பு: சூன் 5, 1974) ஓர் இந்தியத் திரைப்பட நடிகை ஆவார். அவருடைய இயற்பெயர் விசயலட்சுமி ஆகும். திரைப்படத்திற்காகத் தனது பெயரை முதலில் அம்ரிதா எனவும், பின் ரம்பா எனவும் மாற்றி வைத்துக்கொண்டார்.

அவர் ஆந்திர மாநிலம் விசயவாடாவைச் சேர்ந்தவர். அவர் தெலுங்கு, தமிழ், மலையாளம், இந்தி, கன்னடம், பெங்காலி மற்றும் போஜ்புரி மொழிகளில் பல வெற்றித் திரைப்படங்களில் நடித்துள்ளார். கலைஞர் தொலைக்காட்சியின் வெற்றி நிகழ்ச்சியான மானாட மயிலாட நிகழ்ச்சியின் நடுவராக பங்குபெற்று புகழ் பெற்றார்.

திரைப்படங்கள்

வாழ்க்கைக் குறிப்புகள்
ரம்பா நடித்த முதல் படம் ஈ.வி.வி.சத்யநாராயணா இயக்கிய 1993ஆம் ஆண்டு வெளியான ஆ ஒக்கடு அடக்கு என்ற தெலுங்குப் படமாகும்.

மலையாளத்தில் அவருடைய முதல் படம் வினீத்துடன் நடித்து 1992ஆம் ஆண்டு வெளியான சர்கம் ஆகும். அதே ஆண்டு வினீத்துடன் நடித்து வெளியான மற்றொருத் திரைப்படம் சம்பகுளம் தச்சன் ஆகும்.

தமிழில் அவர் நடித்த முதல் படம் கதிர் இயக்கத்தில் 1993ஆம் ஆண்டு வெளியான உழவன் ஆகும். 
அவருடைய இரண்டாவது படமான உள்ளத்தை அள்ளித்தா வெற்றி பெற்று அவருக்குப் பெரும் புகழை அள்ளித் தந்தது. அவருடைய ரசிகர்கள் அவரை தொடை அழகி என்று அழைதனர்.

ரம்பா அவருடைய சகோதரர் வாசுவுடன் இணைந்து திரீ ரோசஸ் என்ற தமிழ்த் திரைப்படத்தைத் தயாரித்தார். அத்திரைப்படத்தில் ரம்பாவுடன் இணைந்து ஜோதிகா மற்றும் லைலா ஆகியோர் நடித்தனர்.

ரம்பா நடித்த குயிக் கன் முருகன் என்ற திரைப்படம் ஆங்கிலம், இந்தி, தமிழ், தெலுங்கு என பல்மொழிகளில் வெளியாகி வெற்றி பெற்றது. அதில் அவர் நடித்த மேங்கோ டாலி என்ற கதாபாத்திரத்தின் மூலம் புகழ் பெற்றார்.

தற்பொழுது கனடா நாட்டைச் சேர்ந்த மேஜிக் உட் என்ற நிறுவனத்தின் விளம்பரத் தூதராக நியமிக்கப்பட்டுள்ளார்.

மேற்கோள்கள்

வெளி இணைப்புகள்
 

1978 பிறப்புகள்
வாழும் நபர்கள்
இந்திய நடிகைகள்
தமிழ்த் திரைப்பட நடிகைகள்
தெலுங்கு மக்கள்
மலையாளத் திரைப்பட நடிகைகள்
தெலுங்கு நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
1976 பிறப்புகள்
20 ஆம் நூற்றாண்டின் இந்திய நடிகைகள்
எ.பி.சி பகுப்பாய்வு

எ.பி.சி பகுப்பாய்வு (ABC analysis) என்பது இருப்புக் கணக்கு வகைப்படுத்தல் நுட்பமாகும். எ.பி.சி பகுப்பாய்வு இருப்புக் கணக்கை மூன்று வகைகளாகப் பிரிக்கிறன்றது. "ஏ பொருட்கள்" மிக இறுக்கமாக கட்டுப்பாடு மற்றும் சரியான பதிவுகளோடும், "பி பொருட்கள்" குறைந்தளவு இறுக்கமாக கட்டுப்பாடு மற்றும் நல்ல பதிவுகளோடும், "சி பொருட்கள்" சாதாரண கட்டுப்பாடு மற்றும் குறைந்த பதிவுகளோடும் இருக்கும்.

எ.பி.சி பகுப்பாய்வானது, ஒட்டுமொத்தப் பொருள் விலையில் குறிப்பிடுமளவு தாக்கத்தை ஏற்படுத்தக்கூடிய உருப்படிகளைக் கண்டறிவதற்கான ஓர் இயங்கமைப்பை வழங்குகிறது. மேலும் வெவ்வேறு மேலாண்மை மற்றும் கட்டுப்பாடு தேவைப்படும் இருப்பின் வகைகளையும் கண்டறிவதற்கான இயங்கமைப்பையும் வழங்குகிறது

எ.பி.சி பகுப்பாய்வை நிகழ்த்தும் போது, பொருள் விவரப்பட்டியல்களின் உருப்படிகள் முதலில் முடிவுகளுடன் மதிப்பிடப்பட்டு பின்னர் தரப்படுத்தப்படுகின்றன. இந்த முடிவுகள் பின்னர் பொதுவாக மூன்று வகைகளாகக் குழுப்படுத்தப்படுகின்றன. இந்த மூன்று வகைகள் "எ.பி.சி குறிகள்" என அழைக்கப்படுகின்றன.

எ.பி.சி குறிகள் 

"எ பிரிவு" பொருள் விவரப்பட்டியலானது பொதுவாக மொத்த மதிப்பில் 70% அளவுக்கு நுகர்வு மதிப்பு கொண்ட பொருட்கள், அல்லது மொத்த எண்ணிக்கையில் 20% உருப்படிகளைக் கொண்டவை. (நுகர்வு மதிப்பு= வருடாந்திர நுகர்வு X விலை)
"பி பிரிவு" பொருள் விவரப்பட்டியலானது மொத்த மதிப்பில் 25%, அல்லது மொத்த உருப்படிகளில் 30% ஐக் கொண்டிருக்கும்.
"சி பிரிவு" பொருள் விவரப்பட்டியலானது மீதமுள்ள 5%, அல்லது மொத்த உருப்படிகளின் 50% ஐக் கொண்டிருக்கும்.
அதாவது "A" பிரிவு என்பது மிக உயர்ந்த மதிப்பு கொண்டவையாகவும் "C" என்பது மிகக் குறைந்த மதிப்பு கொண்டவையாகவும் இருக்கும். இதன் மூலம் விலை மதிப்பு அதிகமுள்ள பொருட்களின் மீது நாம் அதிக கவனம் செலுத்தலாம்.

எ.பி.சி பகுப்பாய்வு பரேட்டோ கொள்கையைப் போன்றதே ஆகும். அதில் "எ பிரிவு" குழுவானது ஒட்டுமொத்த மதிப்பில் அதிகபட்ச விகிதத்தைக் கொண்டிருக்கும், ஆனால் பொருள் விவரப்பட்டியலின் ஒட்டுமொத்த அளவில் சிறிய சதவீதத்தைக் கொண்டிருக்கும்.

இதில் மற்றுமொரு முறையும் உண்டு.
 "எ" என்பது தோராயமாக  10% உருப்படிகள் எண்ணிக்கை அல்லது 66.6% நுகர்வு மதிப்பு கொண்டவை.
 "பி" என்பது தோராயமாக 20% உருப்படிகள் எண்ணிக்கை அல்லது 23.3% நுகர்வு மதிப்பு கொண்டவை.
 "சி" என்பது தோராயமாக 70% உருப்படிகள் எண்ணிக்கை அல்லது 10.1% நுகர்வு மதிப்பு கொண்டவை.

மேற்கோள்கள்

வெளி இணைப்புகள் 
 SAP library ABC Analysis
 Oracle Overview of ABC Analysis

பொருளியல்
பார்பரா மோரி

பார்பரா மோரி ஓச்சோவா (Bárbara Mori Ochoa (பிறப்பு 2 பிப்ரவரி 1978) உருகுவேயில் பிறந்த மெக்சிகன் நடிகை, வடிவழகி, தயாரிப்பாளர், எழுத்தாளர் ஆவார். அனைத்துக் காலத்திற்குமான சிறந்த தொலைக்காட்சித் தொடர்களில் ஒன்றான 2004 ஆம் ஆண்டு வெளியான ரூபி தொடரில் நடித்ததற்காக இவர் பரவலாக அறியப்படுகிறார். 2005 முதல், மை பிரதர்ஸ் வைஃப் (2005) வயலான்செலோ (2008) கில்லர்மோ டெல் டோரோ தயாரித்த இன்சிக்னிபிகண்ட் திங்ஸ், கைட்ஸ் (2010) கான்டின்ஃப்ளாஸ் (2014), ட்ரென்டோனா, சோல்டெரா ஒய் ஃபாண்டாஸ்டிகா (2016) போன்ற பல ஹாலிவுட் மற்றும் பாலிவுட் படங்களில் முன்னணிக் கதாபாத்திரமாக தோன்றினார்

மோரி 1992- ஆம் ஆண்டில் தனது 14- ஆம் வயதில் ஒரு  வடிவழகியாகத்  தனது தொழில் வாழ்க்கையைத் தொடங்கினார், பின்னர் 1997 ஆம் ஆண்டில் சுமாஷ் டிவி-ஹிட் மிராடா டி முஜரில் டிவி அஸ்டெக்காவுடன் இணைந்து நடித்தபோது இவர் ஒரு நடிகையானார், பின்னர், அசுல் டெக்கீலா (1998) என்ற தொலைக்காட்சித் தொடரில் நடித்தார். எல்லா காலத்திலும் மிக அழகான மெக்சிகன் நடிகைகளில் ஒருவராக இவர் பல பட்டியல்களில் இடம்பெற்றுளார்.

வாழ்க்கை மற்றும் தொழில் 
மோரி உருகுவேயில் பிறந்தார். இவரது தந்தைவழி தாத்தா சப்பானியராவார் . இவரது தாயார் லெபனான் வம்சாவளியைச் சேர்ந்தவர். . இவருக்கு நடிகை கென்யா மோரி மற்றும் கின்டாரோ மோரி என்ற இரண்டு உடன்பிறப்புகள் உள்ளனர். மோரி தனது ஆரம்ப குழந்தைப் பருவத்தின் போது மெக்சிகோவிலும் உருகுவேவிலும் வாழ்ந்தார், இறுதியாக தனது பன்னிரண்டாவது வயதில் மெக்சிகோ நகரில் குடியேறினார்.

துவக்க காலங்களில் (1992-1997) 
ஒரு நாள், தனது பதினான்காவது வயதில் பணிப்பெண்ணாக பணிபுரிந்தபோது, ஆடை வடிவமைப்பாளர் மார்கோஸ் டோலிடோ இவரை ஒரு  வடிவகியாகப் பணியாற்ற அழைத்தார்.  தனது பதினேழாவது வயதில் தனது உறவினர்களுடன் வாழச் சென்றார். பத்தொன்பதாம் வயதில், நடிகர் செர்ஜியோ மேயரைச் சந்தித்தார். இவர்களுக்கு  1998 இல் செர்ஜியோ எனும் ஆண் குழந்தை பிறந்தது. இருப்பினும், இவர்கள் திருமணம் செய்து கொள்ளவில்லை.

வணிக ரீதியான வெற்றி (1998-2003) 
1998 ஆம் ஆண்டில், மோரி முன்னணிக் கதாப்பாத்திரத்தினை அசுல் டெக்கீலா என்ற தொடரில் மாரிசியோ ஓச்மானுடன் இணைந்து நடித்தார். ஓர் ஆண்டு கழித்து, பெருவியன் நடிகர் கிறிஸ்டியன் மேயருடன் மியாமியில் மீ மூரோ போர் டி என்ற தொடரைப் படமாக்கினார். பின்னர், டெலிமண்டோ டெலீனோவெலா அமோர் டெஸ்கராடோ உட்பட பல்வேறு தொலைக்காட்சித் தொடர்களில் நடித்தார்.

தனிப்பட்ட வாழ்க்கை 
1996 ஆம் ஆண்டில், நடிகர் செர்ஜியோ மேயருடன் வாழத்தொடங்கினார், இவர்களுக்கு 1998 இல் செர்ஜியோ மேயர் மோரி என்ற மகன் பிறந்த. சிறிது காலத்திற்குப் பிறகு இந்த இணை பிரிந்தது. 2016 ஆம் ஆண்டில் இவர் நடிகை ஸ்டீபனி சிக்மேனின் சகோதரர் அடிப்பந்தாட்ட வீரர் கென்னத் ரே சிக்மேனை மணந்தார். இந்த இணை  2017 இல் திருமண முறிவு பெற்றது.

மோரியின் மகனுக்கு நவம்பர் 2016 இல் ஒரு மகள் பிறந்தார் இதனால் இவர்  38 வயதில் பாட்டியானார்.

விருதுகள் மற்றும் பரிந்துரைகள்

ஏரியல் விருதுகள்

தொலைக்காட்சித் தொடர்கள்

பிரீமியோஸ் ஜுவென்டுட்

மேற்கோள்கள்

வெளியிணைப்புகள் 

 
 Biography in Spanish at esmas.com
 

வாழும் நபர்கள்
1978 பிறப்புகள்
மெக்சிகன் திரைப்பட நடிகைகள்
ஒயாசிஸ் ஆஃப் தி சீஸ்

ஒயாசிஸ் ஆஃப் தி சீஸ் (MS Oasis of the Seas) உலகிலேயே மிகப்பெரிய பயணிகள் கப்பல் ஆகும். இது பின்லாந்து நாட்டில் உள்ள தூர்கு தளத்தில் கட்டப்பட்டது. 360 மீட்டர் நீளமும் 16 அடுக்கு மாடிகளையும் கொண்டது. 2700 அறைகளை கொண்டுள்ளது. இதில் ஓரே சமத்தில் 6,300 பேர் பயணம் செய்யலாம். 2100 பேர் இக்கப்பலில் பணிபுரிகின்றனர். இது ரூ.7500 கோடி செலவில் கட்டப்பட்டது. இதில், 7 நீச்சல் குளங்கள், கைப்பந்து, கூடைப் ந்து, விளையாட்டு மைதானங் களும் உள்ளன. இளைஞர்கள் மற்றும் குழந்தைகள் பொழுது போக்க கூடிய பூங்காக்கள், கேளிக்கை விடுதிகள் உள்ளன.

சிறப்புகள் 
கப்பல்களிலேயே பிரமாண்டத்திற்கு குறைவில்லாத கப்பல் இதுதான். இதன் எடை 2 லட்சத்து 25 ஆயிரம் டன்கள் கொண்டது. இதன் உள்ளே 150 மைல்கள் பைப்புகள் பொருத்தப்பட்டுள்ளது. இதன் மின்சார தேவைக்காக 3 ஆயிரத்து 300 மைல்கள் ஒயர்கள் பொருத்தப்பட்டுள்ளது. பயணம் ஒன்றின் போது 6,300 பேர் பயணிக்கும்படி வடிவமைக்கப்பட்டுள்ளது.
இக்கப்பலில் பதினாறு மாடிகள் உள்ளன மற்றும் இதில் 7 சிறிய நகரங்கள், 11 விடுதிகள், ஒரே நேரத்தில் 780 பேர் அமரக்கூடிய கலை அரங்கமும் உள்ளது. குழந்தைகள் விளையாட திடலும், கைப்பந்து மைதானமும், மற்றும் கோல்ஃப் மைதானமும் கொண்டு ஒரு சிறிய தீவு போல் காட்சி அளிக்கிறது.

மேற்கோள்

வெளி இணைப்புகள் 

 ஒயாசிஸ் ஆஃப் தி சீஸ் அத்காரபூர்வ இணையத்தளம் 
 ஒயாசிஸ் ஆஃப் தி சீஸ் at RoyalCaribbean.com

உல்லாசக் கடற்பயணக் கப்பல்கள்
என் மகன்

என் மகன் என்ற தலைப்பில் பின்வரும் கட்டுரைகள் தமிழ் விக்கிபீடியாவில் உள்ளன. பொருத்தமான தலைப்பில் அழுத்துவதன் மூலம் அவ்வவ் கட்டுரைகளை அடையலாம்.

என் மகன் (1945 திரைப்படம்)
என் மகன் (1974 திரைப்படம்)

மேலும் காண்க 
என் மகன் மகிழ்வன் (2018 திரைப்படம்)
எம் மகன் (2006 திரைப்படம்)
என் மகள் (1954 திரைப்படம்)
நம்பிக்கையற்றோர்

நம்பிக்கையற்றோர் அல்லது அசுவாசிகள் என்பது சமயத்தில் நம்பிக்கையற்றவர்களைக் குறிக்கும் சொல் ஆகும்.  ஆங்கில சொல்லான infidel இணையாக இது பயன்படுத்தப்படுகிறது.  குறிப்பாக கிறித்தவம், இசுலாம், யூதம் ஆகிய சமயங்களில் நம்பிக்கையற்றோரை எப்படி நடத்த வேண்டும் என்று கூறப்படுகிறது.

மேற்கோள்கள்

சமயம்
சமயமின்மை
தன்னியக்க வங்கி இயந்திரம்

தன்னியக்க வங்கி இயந்திரம் அல்லது தன்னியக்க காசளிப்பு இயந்திரம் எனப்படுவது பணம் வைப்பது, பெறுவது, கணக்கைப் பார்ப்பது போன்ற சில பணிகளை வாடிக்கையாளரே செய்ய ஏதுவாக்கும் ஒரு கணினி மயப்படுத்தப்பட்ட இயந்திரம். இந்தக் கருவி வங்கியில் வழமையாக காசாளாரால் செய்யப்பட்டு வந்த பல பணிகளை இயந்திரமாக்கி, தன்னியக்கமாக்கியது. பொதுவாக இந்த இயந்திரத்தில் ஒரு கணக்கு அட்டையை இட்டு, வாடிக்கையாளரே தமது வேலையை செய்து விடுவர். இந்த இயந்திரம் 1967ஆம் ஆண்டு முதல் ஐக்கிய இராச்சியத்தில் பரந்த பயன்பாட்டுக்கு வந்தது. ஏ.டி.எம். (ATM) எனப்படும் தானியங்கி பணப் பட்டுவாடா எந்திரத்தை முதன்முதலில் கண்டுபிடித்தவர் ஸ்காட்லாந்தைச் சேர்ந்த ஜான் ஷெப்பர்ட் பேரோன் (சூன் 23 1925 – மே 20 2010) ஆவார். மனைவியின் ஏடிஎம் அட்டையை கணவன் பயன்படுத்துவது சட்டப்படி தவறு என உச்சநீதிமன்றம் தீர்ப்பளித்தது.

சான்றுகள்

மேற்கோள்கள்

கருவிகள்
வங்கியியல்
தன்னியக்கம்
பதிகணினியியல்
20-ஆம் நூற்றாண்டுக் கண்டுபிடிப்புகள்